บาทเปิด30.76/78แนวโน้มยังอ่อนค่า
ธนาคารกรุงศรีอยุธยา รายงาน เงินบาทเปิด 30.76/78 แนวโน้มยังอ่อนค่า หลังดอลล์แข็งรับ S&P ปรับเครดิต
11 มิ.ย. 2556

ธนาคารกรุงศรีอยุธยา รายงาน เงินบาทเปิด 30.76/78 แนวโน้มยังอ่อนค่า หลังดอลล์แข็งรับ S&amp;P ปรับเครดิต
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 30.76/78 บาท/ดอลลาร์ แข็งค่าเล็กน้อยจากเมื่อเย็นวานนี้ที่ปิดตลาดที่ระดับ 30.80/82 บาท/ดอลลาร์
สำหรับแนวโน้มการเคลื่อนไหวของเงินบาทวันนี้น่าจะยังอ่อนค่าได้ต่อ ซึ่งเป็นไปตามทิศทางของค่าเงินในภูมิภาค ประกอบกับเมื่อคืนนี้สถาบันจัดอันดับความน่าเชื่อถือจากสแตนดาร์ด แอนด์ พัวร์ (S&amp;P) ปรับเพิ่มแนวโน้มความน่าเชื่อถือของสหรัฐฯ จึงทำให้ดอลลาร์ปรับตัวดีขึ้น
"บาทวันนี้คงอ่อนค่าต่อตามสกุลเงินในภูมิภาค ประกอบกับเมื่อคืน S&amp;P ปรับเครดิตของสหรัฐฯ จาก negative เป็น stable จึงทำให้วันนี้ดอลลาร์ปรับตัวแข็งค่าขึ้น" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.75-30.90 บาท/ดอลลาร์